হিলারী ক্লিনটন, শান্তির পথ বেছে নেবার জন্যে উত্তর কোরিয়ার নতুন নেতৃত্বের প্রতি অনুরোধ জানাচ্ছেন
মি:কিমের পুত্র ও দৃশ্যত: তাঁর উত্তর সূরী কিম যং উনের প্রতি চীন তার সমর্থন প্রকাশ করছে
যুক্তরাষ্ট্রের পররাষ্ট্রমন্ত্রী হিলারী ক্লিনটন , উত্তর কোরিয় নেতা কিম যং ইলের মৃ্ত্যুর পর এখন , তাঁর কথায় , শান্তির পথ বেছে নেবার জন্যে উত্তর কোরিয়ার নতুন নেতৃত্বের প্রতি অনুরোধ জানাচ্ছেন । সোমবার রাতে ক্লিনটন বলেন – প্রতিবেশি দেশগুলোর সঙ্গে সম্পর্কের উন্নয়ন সাধন ও জনগনের অধিকারের প্রতি শ্রদ্ধাশীল হবার ব্যাপারে উত্তর কোরিয়া দায়বদ্ধ রইবে – এমোনটাই তিনি আশা করেন । তিনি বলেন – শান্তি ,সমৃদ্ধি এবং অঞ্চলের স্থায়ি নিরাপত্তার নতুন যুগে উত্তরন ঘটবে , এ লক্ষে যুক্তরাষ্ট্র বাদবাকি বিশ্ব থেকে বিচ্ছিন্ন কমিউনিস্ট দেশটিকে মদত দিতে রাজি আছে । চীন হলো উত্তর কোরিয়ার সবচেয়ে ঘনিষ্ঠ মিত্র দেশ । চীন বলেছে – কোরিয় উপদ্বীপে তারা শান্তি ও স্থিতিশীলতা রক্ষার ব্যাপারে দায়বদ্ধ রয়েছে । বেজিং বলেছে - তাদের পররাষ্ট্র মন্ত্রী ইয়াং জিয়ুচী মি:কিমের মৃত্যু নিয়ে পররাষ্ট্র মন্ত্রী ক্লিনটন ও দক্ষিন কোরিয়ার পররাষ্ট্র মন্ত্রী কিম সুং হূয়ানের সঙ্গে কথা বলেছেন । মি:কিমের পুত্র ও দৃশ্যত: তাঁর উত্তর সূরী কিম যং উনের প্রতি চীন তার সমর্থন প্রকাশ মঙ্গলবারেও অব্যাহত রাখে । চীনের পররাষ্ট্র মন্ত্রনালয়ের মূখপাত্র লিউ ওয়াইমীন বলেছেন – সুযোগ-সুবিধেমতো সময়ে উত্তর কোরিয় নেতাকে চীন সফরের জন্যে তাঁরা স্বাগত: জানাচ্ছেন । সমবেদনা জানাতে চীনের প্রেসিডেন্ট হূ যিন্তাও বেজিংয়ে উত্তর কোরিয়ার দূতবাসে যান । দক্ষিন কোরিয়াও উত্তর কোরিয়ার জনগনকে সমবেদনা জানিয়েছে । দক্ষিন কোরিয়ার একীকরন দফতরের মন্ত্রী ইউ য়ূ ইক মঙ্গলবার বলেছেন – দক্ষিন কোরিয়ার সামরিক বাহিনীকে সতর্ক থাকতে বলা হলেও , দু দেশের মধ্যে বিভক্তিরেখা টেনেছে চিহ্নিত যে অঞ্চলটি সেখানে কোনো অসন্তোষ দেখা দিয়েছে বলে শোনা যায়নি ।